# செயற்கை நுண்ணறிவு ஒழுங்குமுறை

## கண்ணோட்டங்கள்

செயற்கை நுண்ணறிவுகளின் ஒழுங்குமுறை என்பது செயற்கை நுண்ணறிவின் ஊக்குவிப்புக்கும் ஒழுங்குமுறைக்குமான பொதுத்துறை கொள்கைகள், சட்டங்களின் வளர்ச்சியாகும். செநு ஊக்குவிப்பதற்கும் அதனுடன் தொடர்புடைய இடர்களை நிர்வகிப்பதற்கும் ஒழுங்குமுறை இப்போது பொதுவாக தேவையெனக் கருதப்படுகிறது. பொது நிர்வாகமும், கொள்கைப் புலனாய்வுகளும் பொதுவாக தொழில்நுட்பம், பொருளாதாரத் தாக்கங்கள், நம்பகமான, மனிதனை மையமாகக் கொண்ட செநு அமைப்புகளில் கவனம் செலுத்துகின்றன , இருப்பினும் செயற்கை மீநுண்ணறிவுகளின் ஒழுங்குமுறையும் ஆய்வுக்கு உட்படுத்தப்படுகிறது. ஒழுங்குமுறைக்கான அடிப்படை அணுகுமுறை செநு சார்ந்த அடிப்படைத் தொழில்நுட்பத்தின் இடர்களிலும் சார்புநிலைகளிலும் கவனம் செலுத்துகிறது , அதாவது எந்திர கற்றல், நிரல்முறைகள், உள்ளீட்டு தரவு, நிரலின் ஓர்வு, முடிவெடுப்புப் படிமம் ஆகியவற்றிலும் மேலும் குறிமுறையில் உள்ள சார்புநிலைகளின் விளக்கங்கள் தொழில்நுட்பத்தின் வருங்காலப் பயனர்களுக்குப் புரியும்திறன், தயாரிப்பாளர்கள் தெரிவிக்க தொழில்நுட்பவியலான சாத்தியப்பாடு ஆகியவற்றிலும் கவனம் செலுத்துகிறது.  
செநு அமைப்பை ஒழுங்குபடுத்த, கடினமான சட்ட, மென்மையான சட்ட முன்மொழிவுகள் இரண்டு உள்ளன. செயற்கை நுண்ணறிவு ஒழுங்குமுறைக்கான கடினமான சட்ட அணுகுமுறைகள் கணிசமான அறைகூவல்களைக் கொண்டுள்ளன என்று சில சட்ட அறிஞர்கள் குறிப்பிட்டுள்ளனர். அறைகூவல்களில் , செயற்கை நுண்ணறிவு தொழில்நுட்பம் வேகமாக உருவாகி வருவது , இது ஒரு " வேகமான சிக்கலுக்கு " வழிவகுக்கிறது. இங்கு மரபான சட்டங்களும் ஒழுங்குமுறைகளும் பெரும்பாலும் வளர்ந்து வரும் பயன்பாடுகள், அவற்றுடன் தொடர்புடைய இடர்கள், நன்மைகளைத் தக்கவைக்க முடியாது. செயற்கை நுண்ணறிவு ஒழுங்குமுறைக்கான கடினமான சட்ட அணுகுமுறைகள் கணிசமான சவால்களைக் கொண்டுள்ளன என்று சில சட்ட அறிஞர்கள் குறிப்பிட்டுள்ளனர். இதேபோல் , செநு பயன்பாடுகளின் பன்முகத்தன்மை பெரும்பாலும் வரையறுக்கப்பட்ட அதிகார வரம்பைக் கொண்ட தற்போதைய ஒழுங்குமுறை நிறுவனங்களுக்கு அறைகூவல் விடுகிறது. ஒரு மாற்றாக , சில சட்ட அறிஞர்கள் செநு ஒழுங்குமுறைக்கு மென்மையான சட்ட அணுகுமுறைகள் நம்பிக்கைக்குரியவை என்று வாதிடுகின்றனர் , ஏனெனில் மென்மையான சட்டங்கள் வளர்ந்து வரும் AI தொழில்நுட்பம், புதிய பயன்பாடுகளின் தேவைகளை நிறைவு செய்ய மிகவும் நெகிழ்வாக மாற்றியமைக்கப்படலாம். இருப்பினும் மென்மையான சட்ட அணுகுமுறைகள் பெரும்பாலும் கணிசமான செயலாக்க திறனைக் கொண்டிருக்கவில்லை.  
கேசன் சுமிடும் மேகன் தோர்லேவும் ஜெனிபர் வாக்னரும் அறிவுசார் சொத்துரிமைகளின் நகல் உரிமங்களை மேம்படுத்துவதன் வழியும், சில செநுI பொருண்மைகளில் (அதாவது செநு படிமங்கள்கள் பயிற்சித் தரவுத்தொகுப்புகளில்) ஒரு அரை - அரசு கட்டுப்படுத்தியை உருவாக்கலாம் என முன்மொழிந்தனர். மேலும், அவர்கள் ஓர் அமர்த்தப்பட்ட செயலாக்க நிறுவனத்திற்கு செயலாக்க உரிமைகளை ஒப்படைத்து, குறிப்பிட்ட அறநெறி நடைமுறைகளையும் நடத்தை விதிகளைகலையும் பின்பற்ற வேண்டிய விதிமுறைகளின் கீழ் செநுவுக்கு உரிமம் வழங்க முடியும் என்றும் வாதிடுகின்றனர்.  
செநு ஒழுங்குமுறைகளை, இணையம். சமூகத்திற்கான 2020 பெர்க்மேன்கிளீன் மையம் , அசிலோமர் கோட்பாடுகள், பீக்கிங்(பெய்ஜிங்) கோட்பாடுகள் போன்ற தற்போதுள்ள கொள்கைகளின் தொகுப்புகளைப் (அத்தகைய எட்டு அடிப்படைக் கொள்கைகளை அடையாளம் கண்டுள்ளன).பற்றிய மேன்மதிப்பாய்வு வழி, தனியுரிமை, பொறுப்புக்கூறல், பாதுகாப்பு, வெளிப்படைத்தன்மை, விளக்கத்தன்மை, நேர்மை, பாகுபாடு காட்டாமை(சார்புநிலை எடுக்காமை), தொழில்நுட்பத்தின் மனிதக் கட்டுப்பாடு, தொழில்முறை பொறுப்பு, மனித விழுமியங்களுக்கு மதிப்பு வழங்கல் போன்ற அடிப்படை கொள்கைகளிலிருந்து பெறலாம். செயற்கை நுண்ணறிவுக்கான சட்டமும், ஒழுங்குமுறைகளும் மூன்று முதன்மைத் தலைப்புகளாகப் பிரிக்கப்பட்டுள்ளன. அவை தன்னாட்சி உளவுத்துறை அமைப்புகளின் ஆளுகை, அமைப்புகளுக்கான பொறுப்பு, பொறுப்புக்கூறல், தனியுரிமை, பாதுகாப்புச் சிக்கல்கள் ஆகும். செயற்கை நுண்ணறிவின் மேலாண்மை, ஒழுங்குமுறைக்கான பொதுத்துறை உத்திகளை மேம்படுத்துதல், உள்நாட்டு, பன்னாட்டு மட்டங்களிலும் , பொது சேவை மேலாண்மை, சட்டச் செயலாக்க நலவாழ்வுச் சூழல், குறிப்பாக, மனித உத்தரவாதம் , நிதித் துறை , எந்திரனியல் , தன்னாட்சி ஊர்திகள் , படைத்துறை, தேசியப் பாதுகாப்பு, பன்னாட்டுச் சட்டம் ஆகியவற்றிற்கான பொறுப்புக்கூறல் போன்ற பல்வேறு துறைகளிலும் கட்டாயம் என்று கருதப்படுகிறது.  
என்றி கிசிஞ்சரும் எரிக் சுக்கிமிடும் தானியல் அட்டன்லோச்சரும் 2021 நவம்பரில் " செநு காலத்தில் மனிதனாக இருப்பது " என்ற தலைப்பில் ஒரு கூட்டு அறிக்கையை வெளியிட்டனர்.